section_heading: Filtar u strojarstvo
paragraph_text: Filtar, u strojarstvu (i općenito tehnici), je uređaj za uklanjanje čvrstih čestica (najčešće nečistoća) iz kapljevina i plinova. Služi ili za nesmetan rad stroja (na primjer filtar ulja ili filtar ulja za podmazivanje, filtar za pogonsko gorivo) ili kao strojarski dio u postupcima tehnološke filtracije. Neke vrste filtara mogu biti izvedene kao građevni dijelovi (na primjer filtar za vodu na kućnim cisternama), a neke specijalne vrste filtara samo u najširem smislu mogu se smatrati strojarskim dijelovima (na primjer keramički filtri za separaciju uranija, filtri s aktivnim kemijskim tvarima i slično).<ref>filtar, "Hrvatska enciklopedija", Leksikografski zavod Miroslav Krleža, www.enciklopedija.hr, 2016.